Die rugsakreisigerkamers is heel goed toegerus vir oornag verblyf. Die gesamentlike kombuis is bo verwagting goed voorsien van alles wat nodig is. Gaste kan gemaklik vir hulle self kos maak of braai en die gesamentlike yskas en vrieskas gebruik. Baie dankie aan die eienaars wat moeite doen om dit lekker te maak om daar oor te bly!
Ons het bespreek vir kamp, maar dit is net eintlik 'n staanplek op die grasperk langs die plaashuis. Daar was ook baie geraas van die hoofpad laat in die aand. André en sy vrou het toe een van die kamers vir ons oopgemaak teen geen addisionele koste nie, waarvoor ons dankbaar is. Die braai-area en kombuis is volledig toegerus en ons was baie gelukkig met ons verblyf. Ons sal egter nie weer by hulle kamp nie, maar eerder die kameropsie neem.
Aangename en vriendelike huiseienaars, Andre en Nicolene. Die meerkat is lekker parmantig en astrant, maar nie lastig nie. Sal die plek aanbeveel en weer daar oorbly. Kon lekker met 'n oop deur slaap (daar is nie vensters in die kamer nie, net 'n skuifdeur).